ORIGINALNA NETFLIXOVA SERIJA
Gospodine Víctore!
Telefon stalno zvoni.
Jeste li dobro?
Odlazi, Gloria.
Molim?
Odlazi!
Ne vraćaj se danas.
…potvrđen je potez GTVV-a.
Učinak su osjetili svi odmah po otvaranju španjolske burze,
pogotovo meta neprijateljskog preuzimanja,
Grupacija Malvar, čije su cijene dionica skočile za 6 %.
Njemačka tvrtka tvrdi
da preuzimanje neće dovesti do promjene Malvarove politike,
niti strategije da pretvori El Observador Nacional
u najbolje španjolske novine.
No, mnogi smatraju da iza preuzimanja stoji Banco Industrial,
koji, kao što znate, ne dijeli stavove
predsjednika Grupacije Malvar, Víctora Genovésa,
koji će sasvim sigurno izgubiti kontrolu nad Grupacijom.
Prije tri tjedna Banco Industrial bio je tema
članka El Observador Nacionala u kojem ih se povezuje…
Sve ide kvragu.
Od sutra mi trebaju dva slobodna tjedna.
Danas stiže članak o sindikatu.
-Smijem li znati zašto? -Ne.
-Ideš na razgovor za posao? -Ne.
Kako si?
A ti?
Pa…
Nastavit ću se boriti dok me ne otpuste.
Je li moj članak povezan s preuzimanjem?
Víctor će ti bolje odgovoriti na to pitanje.
Mónica…
Taj je članak nešto najbolje što su novine objavile u dugo vremena.
Vraćam se na posao.
Imaš li upute?
Ima li novosti, Natalia?
O čemu?
O glavešinama, našim nadređenima.
Ovo je šesta žrtva. Šesta.
I nitko nas ne pita kako je to moguće.
Naredio sam ispitivanje cijele jedinice.
Je li mi itko došao proturječiti ili me pitati koji se vrag događa?
Je li ih uopće briga?
Vjeruju li nam uopće još?
Što misliš?
Vjerojatno znaju koliko i mi.
Ništa više.
Nisam baš siguran.
Dobro…
Proučit ću forenzičke podatke o Armandu Gómezu.
U tvom timu nema krtica, Alfredo.
Život se nastavlja. Zločini ne prestaju.
Posla je mnogo.
Nazovi me, Víctore, molim te. Samo mi reci kad dolaziš.
Zatrpan sam, imaš 140 poruka, a meni Odbor sjedi za vratom.
Sazovi strateški sastanak
ako ne želiš novu pobunu.
Jučer je dva sata vozio bicikl.
Prestani, ne možeš sve riješiti novcem.
Sad ga i sama pomisao na oca rastužuje.
Ovo ti je posljednje upozorenje.
Potrudi se biti pravi otac
ili nestani.
Dragi, žao mi je zbog preuzimanja.
Ali ne zovem te zato.
Madrid me ponekad deprimira.
Nedostaje mi prijatelj.
Zašto me ne bi posjetio?
Voljela bih da večeramo i popijemo vino.
Nazovi me.
Danas nisam bio u uredu, čak sam i pozive ignorirao.
Ne žalim te. Tvoje dionice sada vrijede bogatstvo.
A djevojka?
Otišla je.
Kvragu.
Zato si tako deprimiran.
Nije preuzimanje krivo.
A budućnost?
Ipak izgleda obećavajuće.
Malo vina,
večera,
privatnost…
i dobar stari razgovor o poslu.
Što ćeš napraviti s novcem od prodaje?
Mislim da neću tako završiti.
-Ne? -Ne.
Što ćeš učiniti?
Ostati kao dioničar GTVV-a?
Sastančiti
i sjediti u zadnjem redu pored zaštitara?
Možda preuzimanje propadne.
Divim se tvom ponosu.
Trebat će ti atomska bomba da bude po tvom.
Da si prihvatio moju ponudu…
Tvoja je ponuda bila niža od njihove.
Cijena po dionici bila je niža.
Ali zaradio bi više bez gubitka kontrole.
Oni ćete se otarasiti,
a ja sam te zaprosila.
Brak bez djece.
Zbogom, novine.
Taj teret koji nosiš sam
počinje te sputavati
iako si talentirani biznismen.
Pusti to sve.
Nauči se prepustiti.
Ponekad zvučiš poput loše reklame.
Oboje znamo da će sve otići kvragu za deset ili 15 godina, zar ne?
Tvoja borba za istinu,
pravdu,
novinarsku čast… više nema smisla.
Uz to, način na koji iskazuješ moralni skepticizam…
postao je pomalo smiješan.
Uživaj, prijatelju.
Inače sve ovo ne znači ništa.
Uživaj dok traje zabava.
EKSPLOZIJA ŠPANJOLSKE BUNE
ŠTO SADA? ZAŠTO VÍCTOR?
ZAŠTO ŠUTE? ŠTO TIME DOBIVAJU?
KRIMINALISTIČKA JEDINICA OTMICE BOGATSTVA - MIDA XXI. - IZNUDE - DONACIJE
VÍCTOR GENOVÉS NASLJEĐUJE CARSTVO ANTONIJA MALVARA
NIJE IZ BOGATE OBITELJI IZABRAN ZA NASLJEDNIKA PO ZASLUZI
NEOČEKIVANO NE UKLAPA SE U ELITU
Dobro jutro.
Prestanite raditi i odmaknite se od svojih stolova.
Došli su po vas.
Oprostite, gospoda iz policije.
Dobro vam jutro.
Nacionalna obavještajna služba.
Naši su nadređeni odlučili da od danas oni preuzimaju slučaj.
Dobit ćete dokument koji svi morate potpisati.
Dobro jutro.
Ovo je ugovor o povjerljivosti.
Svi ga morate potpisati.
Inicijal na svaku stranicu, potpis na zadnju.
Zapišite broj osobne iskaznice
i svoje značke.
Od danas se Miljenici kralja Mide smatraju prijetnjom nacionalnoj sigurnosti.
Slučaj potpada pod državne tajne.
Svako otkrivanje informacija s vaše strane
smatrat će se… izdajom.
Važno je da zapišete imena svih
koji su na ikoji način upoznati sa slučajem.
Bez iznimki.
Svako izostavljanje imena također je izdaja.
Sva računala moraju ostati ovdje.
Predajte sve elektroničke uređaje koje imate.
Bit će vam vraćeni nakon pregleda.
Znam da zvuči grozno, narode…
ali to su samo sigurnosne mjere.
Ne želim da mislite da je jedinica podbacila.
Ovaj je slučaj jednostavno van…
naših sposobnosti.
Svi ste odradili odličan posao.
Hvala vam.
Pričekajte.
Víctore.
Hvala što si došao.
Pilar.
Sjedni, molim te.
Da vas upoznam. Elena radi u Ministarstvu sa mnom.
Alfonso je glavni ravnatelj policije.
Marta je direktorica Obavještajne službe.
Kako si, Víctore?
Zapravo, pomalo iznenađeno.
Prijeći ću na stvar.
Očito, otkad si me nazvao
i zamolio da te povežem s policijom,
situacija se zakomplicirala.
Ne znam za nijedan slučaj u kojem smo se toliko trudili
bez ikakvog rezultata.
Jedno je sigurno:
dokle god g. Genovés odaje dojam ranjive mete,
ta organizacija, Miljenici kralja Mide, nastavit će ga ucjenjivati.
Također smo sigurni da zločini ne djeluju povezano.
Izuzev tebe i nas, nitko nije uočio vezu.
Da ne postoje poruke i e-mailovi koje si primio,
ne bi se istakli
među desecima svakodnevnih smrti u Španjolskoj.
No, za nekoliko ćemo dana ugostiti
samit EU-a i, kako sada stvari stoje,
morat ćemo uposliti sve policajce.
-I zato prekidate istragu. -Nikako.
Vraćamo se uobičajenom sistemu.
Istražit ćemo smrti, ali koristeći normalni protokol.
Kao što smo i trebali.
Provodit ćete nezavisne istrage?
Slijedit ćemo normalnu rutinu.
Skinut ćemo ti ih s vrata
i dati im do znanja da su nevažni.
To je njihova slabost.
Nije li tako?
Ako ih ignoriraš, ne postoje.
Sada je važno Miljenicima kralja Mide poslati poruku.
Jasno im dati do znanja da neće dobiti što žele.
Sve mi je jasno.
Jednostavno je:
zločini će se događati,
mi ćemo se praviti da je sve u redu,
da ne znamo ništa.
-Što je s ljudima? -Kojim „ljudima“?
Ljudi će nastaviti sa svojim životima. Statistike će pokazati
da je par mjeseci u Madridu bio veći broj nasilnih smrti.
Dotad će priča biti gotova.
Država se ne može brinuti za sve.
Ali pobrinut ćemo se za pet milijuna
koje ste izgubili.
Sutra ćemo vam ih prebaciti.
Ne mogu vjerovati. Ovo je prosto-naprosto mito.
Pokušavamo biti korektni prema tebi, Víctore.
Ništa nije „prosto-naprosto“.
Ne iz naših fotelja.
A ni iz tvoje.
Najbolja je obrana od ovih ucjenjivača…
držanje jezika za zubima, za dobrobit svih.
Pročuje li se vijest,
izazvat će nezgodnu i nepotrebnu histeriju.
„Pročuje“? Tko je spominjao objavu, Pilar?
Moramo to zaustaviti. Ovo je nemar.
Potpuno napuštanje vladine dužnosti.
Što ako ti ljudi koji žive svoje živote saznaju da ste okrenuli glavu?
I baš zbog njihovog mišljenja…
I zbog naše dužnosti, smatramo to najboljom opcijom.
Najučinkovitijom.
U tvom je najboljem interesu da se ništa ne pročuje.
Svi prisutni,
svi mi…
moramo to zadržati u tajnosti
i međusobno si pomoći.
Uvijek možeš računati na mene.
Što god ti zatreba.
Mogu li računati na tebe?
Jeste li dobro?
Promjena plana. Ne idem kući.
Odvezi me u Ul. Serrano 22.
Izvolite.
Novih pet milijuna, Víctore.
Istih pet milijuna, Mauro, sjeda sutra na račun.
Odvoji ih za slučaj da ih opet zatrebamo.
Možda u gotovini.
I opet bez garancije.
I ovaj put bez policijskog nadzora.
I opet mi nećeš reći zašto ti trebaju?
Reći ću ti poslije.
Kad sljedeća rata dođe na red.
Víctore, tvoj sam odvjetnik.
Naši su razgovori povjerljivi.
Nasreću da jesu.
Izuzev toga, zakon je isti za obojicu.
Žrtva si ucjene?
Imaj na umu da je plaćanje iznude protuzakonito.
Protuzakonito.
Koliko je novca u pitanju?
Pedeset milijuna.
Postupaš pogrešno.
Shvaćaš? Suludo je! Uhvate li te, trunut ćeš u zatvoru.
Prestani. Uvjeravam te da mi policija neće praviti probleme.
U redu.
Učinit ću što želiš.
Ali mora biti po zakonu, napismeno.
U redu.
Moraš mi pomoći da to zataškam.
Treba mi javni alibi, nešto što nitko ne može potvrditi.
I da smanjiš svoju tarifu.
Hvala.
Víctore…
Malvar je navratio dva-tri tjedna prije smrti.
Došao je promijeniti oporuku.
Iskreno, kad sam vidio da je sve ostavio tebi,
i njemu sam rekao da je lud.
Imao je isti izraz lica kakav danas imaš ti.
Dva tjedna poslije, stradao je u prometu.
A bio je vrsni vozač.
Nadam se da znaš što radiš.
Oprostite, gospodine.
Gospodine?
Idete dolje?
MUP upravo je objavilo
da će možda tražiti da kralj naredi vojnu intervenciju
kako bi smirili bunu i uspostavili red na ulicama Madrida.
Ne smire li se nemiri,
ta naredba može stupiti…
Dobro jutro. Gerardo Pinzón?
Ja sam Mónica Báez, novinarka El Observadora.
…ugušili građanski nemir, ali…
Hvala. Voljela bih vas intervjuirati.
…smireni pregovori su nemogući, a budući da samit EU-a…
U sadašnjoj klimi, vaša bi perspektiva mogla biti korisna.
Može sutra?
Želite piće?
Došao sam vam reći da sam dao ostavku.
Htio sam da znate.
Drago mi je čuti…
da ste pronašli duševni mir.
Moji su nadređeni učinili nešto kako spada.
Prisluškivanja i otisci prstiju možda nisu
najbolji način da uhvatimo Miljenike.
Znali ste da će zataškati slučaj?
Imate li ponekad osjećaj
da Miljenike kralja Mide čine stotine ljudi?
Ili tisuće?
-Poput tajnog društva. -Molim?
Znam da zvučim poput luđaka, ali razmislite.
Zamislite da su Miljenici kralja Mide virus.
Virus u društvu,
koji može zaraziti bilo koga i vjerojatno
se već proširio na mnoge organe društva,
uključujući organ s kojim ste se jutros sastali.
Vi i ja živimo u zasebnim svjetovima.
Potpunom različitim.
Ali vjerujem da se razumijemo.
I da razumijemo druge.
Nismo čak ni na ti, g. Conte.
Nisam našao mir, g. Genovés. Vjerujte mi.
Ali to sada nije najvažnije. Htio sam vam reći da ste sami.
Odsad samo vi možete zaustaviti te kriminalce.
Predlažete da platim?
Moram vam nešto priznati.
Tijekom najgorih noći istrage, a bilo ih je mnogo…
Pomišljao sam da vas ubijem.
Vas.
Još jedna smrt.
Samo jedna smrt
koja bi spriječila mnoge.
Kao policajcu, dužnost mi je spriječiti sve te smrti,
ali žrtve su se samo redale.
Bio bi to izlaz iz situacije.
Bilo bi to ilegalno i amoralno…
ali i izlaz.
Još jedna smrt…
koja bi spriječila mnoge.
Ali nisam vas mogao hladnokrvno ubiti.
Dobro je da ste dali otkaz.
Očito ste izgubili vjeru u posao.
Svjestan sam da idem linijom manjeg otpora.
„Nije to moja odgovornost. Što ja tu mogu?“
Većina nas tako postupa.
Zato i mislim
da će virus na koncu zaraziti cijeli organizam.
Žao mi je… Víctore.
Žao mi je što te prepuštam samom sebi.
MOJ MOBITEL - VANJSKI TVRDI DISK
KOPIRANJE…
PROGRAM ZA REPRODUKCIJU VIDEO ZAPISA
Uđi, Alfredo.
-Što je to? -Moja ostavka.
Daješ otkaz? Jebote!
Ide mi na živce taj tvoj prokleti integritet.
Ne može! Ne prihvaćam ga!
Pusti, Alfredo.
Koristi mi da te držim pod kontrolom, bar zasad.
Nadomak si mirovine. U preuranjenu možeš za dvije godine.
-Kurvin sin! -Ne, hvala.
Progovoriš li, najebali smo. Svi mi.
Odeš li… ne mogu kontrolirati što će se dogoditi.
-Što je, Alfredo? -Gdje držiš omotnice?
U gornjoj desnoj ladici.
Spavaj dalje. Uskoro sam gotov.
-Alfredo? -Da?
Hajde da se preselimo u naš rodni grad. Trajno.
FERNANDO GINER KRIMINALISTIČKA JEDINICA
NAJNOVIJI OGLASI
NAPIŠITE SVOJ OGLAS
PRISTAJEM NA NOVU ISPLATU V.G.N.
OBJAVITE OGLAS
Víctore, napokon si nazvao.
Bok, Laura.
Oprosti zbog odsutnosti. Imao sam par gadnih dana.
Donio sam odluku.
Htio sam da znaš prije svih jer će se odraziti na vas dvoje.
Koju to odluku?
Prodat ću.
Super! I?
I novac dati u humanitarne svrhe.
Molim?
Zadržat ću samo mali iznos za novi početak.
Ne shvaćam. Samo malo…
Nikad nisam znala što ti je u glavi. Što mi to želiš reći?
Laura, moramo ponovno pregovarati o uvjetima razvoda.
Ne.
Završili smo s pregovorima. Neću opet o tome.
Koji ti je vrag?
Laura… Ovo je moj život. Moj novac.
Nisu to tvoj život ni novac.
Pripada Marcosu. Neće se odreći svog obrazovanja
ni načina života. Čuješ li? Shvati već jednom!
Dobro jutro.
Dobro da si ovdje. Raspored ti je pretrpan.
Mediji su odavno zaboravili na mene.
Iznenađuje me vaša upornost.
Vi ćete biti krivi ako opet postanem tašt.
Vrlo ste ljubazni.
Ondje, straga.
Ne mogu vam ponuditi alkohol,
-ali mogu… -Ne, hvala.
Mogu li snimati?
Svakako, nema problema.
Ne čini mi se da imam išta važno za reći, ali…
Donirali ste 68 milijuna eura 2016.
-Cijelo svoje bogatstvo. -Da.
Te sam godine prodao sve dionice u tvrtki.
U naredne dvije godine, prodao sam ostatak svoje imovine.
Dakle, imam svježeg soka. Šljiva…
Cjelokupni iznos bio je 68 mil. eura.
Točno?
Ne, hvala. Dobro sam.
Ne, nije točno.
Finalna svota premašivala je 80 mil. eura.
Zašto?
Zašto se odreći takvog bogatstva i tvrtke?
Fascinira me što me i dalje pitaju ista pitanja.
Nitko ne preispituje ljude koji unedogled gomilaju bogatstvo.
No, tako je teško prihvatiti…
Odricanje od svega.
Kakvo odricanje?
Neke moje slike vrijede preko milijun eura.
Ova kuća vrijedi nekih tri milijuna.
Nisam franjevački fratar ni marksist.
Naprosto sam se umorio.
Umorili ste se?
Od novca?
Od moći?
Moći? Nisam bio moćan. Nisam posjedovao pravu moć.
A ako i jesam, ne dovoljno.
-Sada je uopće nemate. -Ne.
Što ste time dobili?
Kad bih naveo duševni mir,
slobodno vrijeme,
manjak stresa,
to vas ne bi zanimalo, zar ne?
Baš i ne.
Ne.
Nisam htio biti odgovoran za išta.
Za išta više.
To je sve.
G. Pinzón,
-jeste li čuli za Miljenike kralja Mide? -Mida?
Da, znam za kralja Mida.
Mitologija me fascinirala kao dječaka.
To tražite? Umirovljenog Mida?
Je li vas netko, neka moćna skupina
prisilila da se odreknete novca?
Učinio sam ono što sam tada smatrao ispravnim.
Uvijek postoji pritisak.
Bogatstvo vas suočava s istinom:
svi ga žele. U tom je dilema.
Ili ćete ga se odreći…
ili ćete postati još veći gad od onih koji žele vaš novac.
A ima ih mnogo.
Je li vam žao?
Nije.
To nije dio dogovora.
Ne možete se osvrtati. Nije zdravo.
Niste sami.
Niste jedini.
Zaista sam uživao u vašem društvu.
Žao mi je, nemam ništa novo za vas.
Hvala.
Bit će ih još.
Uvijek ih ima.
Moja je odluka bila posve osobna.
No nekad su ljudi posve sami.
I…
Čuvajte se, gđice Báez.
OKONČAT ĆU OVO.
„Dragi g. Genovés,
veseli nas da ste se predomislili.
Vjerujemo da ste odustali od trikova
i da ćete održati svoju riječ u vezi idućih devet rata.
Molimo vas da shvatite
kako ovog puta moramo tražiti da platite gotovinom.
Pet milijuna eura u zaključanoj aktovci,
čija će kombinacija biti datum kad ste primili naše prvo pismo.
A to je 29, nula, devet.
Uključili smo detaljne upute o dostavi,
koju morate obaviti osobno,
sami, sutra u 10.00 h.
Vjerujemo da hoćete.
Do idućeg javljanja.
S poštovanjem,
Miljenici kralja Mide.“
Sranje…
„Žalimo vas, g. Genovés.
Mora da se osjećate kao kralj Mida
po kojem smo nazvani.
Sjećate li ga se?
Mitološki kralj
kojem je dana jedna želja,
a on je zatražio da sve što takne postane zlato.
Na svoju je žalost uvidio
da će ga ta želja u konačnici stajati života.
Sva se hrana koju je jeo također pretvorila u zlato.
Pa, g. Genovés,
kralj Mida je pokušao popraviti stvar.
Bojao se.
Preklinjao je da oduzmu njegov dar.
Kako bi mogao nastaviti živjeti.
A sad se zapitajte:
Možete li umrijeti za svoj novac?
Ako možete, unaprijed iskrene čestitke.
U međuvremenu,
sutra, 5.,
netko će drugi biti žrtva vašeg oklijevanja.
Što ćete učiniti, g. Genovés?
Ponestaje vam vremena.
Iščekujemo vaš odgovor.
Promatramo vas.
S poštovanjem,
Miljenici kralja Mide.“
Pomozite mi s ovim.
Da vidimo. Maknite ruku.
Hvala.
Bok, Mauro. Trebam uslugu.
Još jednu?
Želim da nađeš način da,
ako mi se što dogodi, Marcos ništa ne dobije.
Zaboga, Víctore! Zar ćeš i ti nastradati u prometnoj nesreći?
Samo u slučaju da mi se što dogodi.
Instinkt mi kaže da nazovem policiju.
Mislim da bih i trebao.
Radije nemoj.
On ti je jedini nasljednik.
Izravno nasljeđuje bar dvije trećine tvoje imovine.
Pobrini se da se to ne dogodi.
Nađi način.
Kad kucne moj čas, želim…
da udobno živi i ima novca, ali ne i da naslijedi sve.
Upotrijebi metode koje ti se čine primjerene.
Dobro. Učinit ću tako.
Da se pripremim za još što?
Ne znam.
Javljaj mi novosti koliko god možeš.
Možeš računati na mene.
Hvala, Mauro.
-Dobar dan, g. Genovés. -Zdravo.
Bok, Laura.
Što ti se dogodilo?
Ideš van?
U svojoj je sobi.
Zna da stižeš.
Zabavite se.
Víctore?
Drago mi je da si se predomislio.
Bok, tata.
Bok, Marcose.
Pišem zadaću.
Igrao si se, zar ne?
Vruć je.
Ne.
Nema veze.
I ja po cijele dane buljim u ekran.
Sve te financije…
Poput igre su.
Izazivaju ovisnost.
Mama kaže da ćeš možda izgubiti tvrtku.
Da, ali to nije važno.
Kao jedna od tvojih igrica.
Ali ti ne ubijaš zombije.
Opet sam te iznevjerio.
Nema veze.
Možemo na mačevanje idući vikend.
Na dvoboj.
Može.
Hajde, zagrli me.
Tata…
Što je?
Volio bih da živiš kod kuće.
I ja, Marcose.
Želim živjeti ovdje s tobom.
DRAGO MI JE. AKO ME TREBAŠ, MOŽEMO RAZGOVARATI. PUSE, SRETNO.
HOĆE LI SUTRA BITI NOVE ŽRTVE?
DA.
Prošlo je dva mjeseca od početka Španjolske bune.
Europski samit počinje za pet dana,
a sve su oči uprte u našu zemlju.
Pregovori su potpuno propali.
Javnost je podijeljenog mišljenja.
Španjolska vojska zavladala je ulicama Madrida
po prvi put od povratka demokraciji.
Ovo je situacija u Španjolskoj,
danas, 5.11…
Počnimo s komentiranjem prvog naslova.
Jaime?
Vlada je napokon preuzela kontrolu nad situacijom
nakon što je postalo jasno
da vođe ove bune ne zanima postizanje dogovora
niti ikakvi pregovori.
Samo žele produžiti kaos koji vlada,
a koji je opasan i štetan za narod.
Nema opravdanja za ovu situaciju,
baš kao što nema opravdanja
to što se koriste nasiljem,
iz bilo kojeg razloga.
Mónica?
Radimo veliku pogrešku
kad Španjolsku bunu tretiramo kao problem, a ne simptom.
Prosvjedi su odgovor na očigledno nepravednu situaciju
kojoj smo svi kumovali.
Sada smo dosegli točku
kada svi moramo birati stranu čak i ako ne želimo.
Kao društvo, sve češće prelazimo granicu.
Svakog dana prelazimo granicu.
Ili je, još gore, još malo pomaknemo.
I mi koji ne prosvjedujemo suprotstavljamo se nepravdi.
Neki su prezaposleni
ili nisu izravno pogođeni. Ne razmišljaju o nepravdi ili je ne vide.
Zapravo je, nažalost, mnogi ne žele vidjeti.
Odluče da su nemoćni, da nije na njima da se upletu.
A tu su i oni koji vide kad je granica prijeđena.
Znamo zašto je ondje.
Vidimo druge kako je prelaze.
Znamo da je to pogrešno. A ipak ih puštamo da to čine.
Ili šutimo.
Iz komocije ili radi opstanka.
Naš posao ovisi o tome, naša sigurnost,
ili budućnost obitelji.
Tu su i oni koji svjesno prelaze granicu.
Pravdaju se
pozivanjem na takozvanu višu svrhu.
Principe ili sustav kojeg moraju zaštititi.
Ne želimo izgubiti ono što imamo.
To je razumljivo.
Više ne možemo okretati glavu i kriviti simptom.
Moramo se opredijeliti.
Danas svi moramo preispitati svoju savjest.
Moramo odlučiti želimo li da se prosvjedi uguše,
a granice i dalje prelaze.
Ako to ne želimo,
moramo to i pokazati.
Nekako.
Moramo reći: „Ne,
ne u naše ime.“
„Dragi g. Genovés,
dopustite da vam čestitamo.
Vaša je sedma žrtva pala u parku Dehesa de la Villa.
Izgleda da napokon razumijete srž našeg prijedloga
i odgovarate zadivljujućom odvažnošću.
Iz tog razloga,
želimo da znate kako se naš dogovor primiče svom kraju.
Uskoro ćemo vam se javiti.
Do tada.
S poštovanjem,
Miljenici kralja Mide.“
Prijevod titlova: Nina Kralj Jager